ai4bharat/Pralekha huggingface dataset:
సహకార మంత్రిత్వ శాఖ
ఆగస్టు 6 ఆదివారం పూణేలో సెంట్రల్ రిజిస్ట్రార్ ఆఫ్ కోఆపరేటివ్ సొసైటీస్  కార్యాలయ డిజిటల్ పోర్టల్ను ప్రారంభించనున్న కేంద్ర హోం మరియు సహకార మంత్రి శ్రీ అమిత్ షా
ప్రధానమంత్రి శ్రీ నరేంద్ర మోదీ నిర్దేశంలో "సహకార్ సే సమృద్ధి"పై దృఢ విశ్వాసాన్ని చూపుతూ దేశంలో సహకార ఉద్యమాన్ని బలోపేతం చేసేందుకు అనేక కార్యక్రమాలు చేపట్టిన సహకార మంత్రిత్వ శాఖ
సహకార రంగంలో వ్యాపారాన్ని సులభతరం చేయడానికి కేంద్ర సహకార సంఘాల రిజిస్ట్రార్ కార్యాలయ కంప్యూటరీకరణ
సెంట్రల్ రిజిస్ట్రార్ కార్యాలయం యొక్క కంప్యూటరీకరణ యొక్క ప్రధాన లక్ష్యాలు పూర్తిగా కాగిత రహిత అప్లికేషన్, మల్టీ స్టేట్ కో-ఆపరేటివ్ సొసైటీస్ యాక్ట్  మరియు నియమాలకు స్వయంచాలకంగా సమ్మతించడం, సులభంగా వ్యాపారాన్ని నిర్వహించడం, డిజిటల్ కమ్యూనికేషన్ మరియు పారదర్శక ప్రాసెసింగ్
ఈ కంప్యూటరీకరణ ప్రాజెక్ట్ కొత్త ఎంఎస్సిఎస్ నమోదులో సహాయకరంగా ఉంటుంది మరియు వాటి పనితీరును సులభతరం చేస్తుంది
కేంద్ర హోం మరియు సహకార మంత్రి శ్రీ అమిత్ షా ఆదివారం ఆగస్ట్ 6న పూణేలో సెంట్రల్ రిజిస్ట్రార్ ఆఫ్ కోఆపరేటివ్ సొసైటీస్  కార్యాలయ డిజిటల్ పోర్టల్ను ప్రారంభించనున్నారు. ప్రధాన మంత్రి శ్రీ నరేంద్ర మోదీ యొక్క "సహకార్ సే సమృద్ధి" విజన్పై దృఢ విశ్వాసాన్ని ప్రదర్శిస్తూ దేశంలో సహకార ఉద్యమాన్ని బలోపేతం చేయడానికి సహకార మంత్రిత్వ శాఖ అనేక కార్యక్రమాలు చేపట్టింది. ఆ దిశలో భాగంగా సహకార రంగంలో వ్యాపారాన్ని సులభతరం చేసేందుకు కేంద్ర సహకార సంఘాల రిజిస్ట్రార్ కార్యాలయాన్ని కంప్యూటరీకరిస్తున్నారు.
సెంట్రల్ రిజిస్ట్రార్ కార్యాలయం యొక్క కంప్యూటరీకరణ ప్రధాన లక్ష్యాలు:
i. పూర్తి పేపర్లెస్ అప్లికేషన్ మరియు ప్రాసెసింగ్
ii. సాఫ్ట్వేర్ ద్వారా మల్టీ స్టేట్ కో-ఆపరేటివ్ సొసైటీస్ యాక్ట్  మరియు నియమాలకు స్వయంచాలకంగా సమ్మతి
iii. ఈజ్ ఆఫ్ డూయింగ్ బిజినెస్ను మెరుగుపరుస్తుంది
iv. డిజిటల్ కమ్యూనికేషన్
v. పారదర్శక ప్రాసెసింగ్
vi. మెరుగైన విశ్లేషణలు మరియు ఎంఐఎస్ 
కింది మాడ్యూల్స్ సెంట్రల్ రిజిస్ట్రార్ పోర్టల్లో చేర్చబడతాయి:
i. నమోదు
ii. బై చట్టాల సవరణ
iii. వార్షిక రిటర్న్ ఫైలింగ్
iv. అప్పీల్ చేయడం
v. ఆడిట్
vi. తనిఖీ
vii. విచారణ
viii. మధ్యవర్తిత్వం
ix. వైండింగ్ అప్ & లిక్విడేషన్
x అంబుడ్స్మన్
xi ఎన్నికలు
కొత్త పోర్టల్ ఎంఎస్సిఎస్ చట్టం, 2002 మరియు దాని నియమాలకు ఇటీవల ఆమోదించబడిన సవరణలను కూడా కలిగి ఉంటుంది. ఎలక్ట్రానిక్ వర్క్ ఫ్లో ద్వారా పోర్టల్ సమయానుకూలంగా అప్లికేషన్లు/సేవా అభ్యర్థనలను ప్రాసెస్ చేస్తుంది. ఇది ఓటిపి ఆధారిత వినియోగదారుల నమోదు,ఎంఎస్సిఎస్ చట్టం మరియు నిబంధనలకు అనుగుణంగా ధ్రువీకరణ తనిఖీలు, వీడియో కాన్ఫరెన్స్ , రిజిస్ట్రేషన్ సర్టిఫికేట్ జారీ మరియు ఎలక్ట్రానిక్ కమ్యూనికేషన్ కోసం నిబంధనలను కలిగి ఉంటుంది. కంప్యూటరీకరణ యొక్క ఈ ప్రాజెక్ట్ కొత్త ఎంఎస్సిఎస్ నమోదులో సహాయకరంగా ఉంటుంది మరియు వాటి పనితీరును సులభతరం చేస్తుంది.
దేశంలో 1550 కంటే ఎక్కువ మల్టీ-స్టేట్ కోఆపరేటివ్ సొసైటీలు  నమోదయ్యాయి. మల్టీ స్టేట్ కోఆపరేటివ్ సొసైటీస్  చట్టం, 2002 నిర్వహణకు సెంట్రల్ రిజిస్ట్రార్ కార్యాలయం బాధ్యత వహిస్తుంది. బహుళ రాష్ట్ర సహకార సంస్థల కార్యకలాపాలన్నింటినీ సులభతరం చేయడానికి మరియు కొత్త వాటి నమోదుతో సహా డిజిటల్ పర్యావరణ వ్యవస్థను రూపొందించడానికి సెంట్రల్ రిజిస్ట్రార్ కార్యాలయం కంప్యూటరైజ్ చేయబడింది.
కొత్తగా అభివృద్ధి చేసిన సెంట్రల్ రిజిస్ట్రార్ ఆఫీస్ పోర్టల్ డ్యాష్బోర్డ్ను నిర్మించడంలో యువత భాగస్వామ్యాన్ని మరియు ఆలోచనలను ఆహ్వానించడానికి 'హ్యాకథాన్' పోటీ కూడా నిర్వహించింది. దీనితో పాటు కొత్త సెంట్రల్ రిజిస్ట్రార్ ఆఫీస్ పోర్టల్ కోసం అన్ని నేషనల్ కోఆపరేటివ్ సొసైటీలు మరియు మల్టీ-స్టేట్ కోఆపరేటివ్ సొసైటీల నుండి సూచనలు మరియు ఫీడ్బ్యాక్లు ఆహ్వానించబడ్డాయి.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎన్ఎస్ఐసీ వాల్మార్ట్తో అవగాహన ఒప్పందాన్ని కుదుర్చుకుంది
వాల్మార్ట్ గ్లోబల్ సోర్సింగ్ ఇండియా ప్రైవేట్ లిమిటెడ్ నేషనల్ స్మాల్ ఇండస్ట్రీస్ కార్పొరేషన్ లిమిటెడ్ మధ్య 6 డిసెంబర్ 2022న ఒక అవగాహన ఒప్పందం కుదిరింది. కేంద్ర ఎంఎస్ఎంఈ మంత్రి నారాయణ్ రాణే సమక్షంలో ఎన్ఎస్ఐసీ ఛైర్మన్ మేనేజింగ్ డైరెక్టర్ గౌరంగ్ దీక్షిత్ వాల్మార్ట్ డైరెక్టర్ హబ్ లీడర్ ప్రమీలా మల్లయ్య ఈ ఎమ్ఒయుపై సంతకం చేశారు. ఈ అవగాహన ఒప్పందం ద్వారా ఎన్ఎస్ఐసీ వివిధ వృద్ధి కార్యక్రమాలలో పాల్గొనే ఎంఎస్ఎంఈలకు ఎన్ఎస్ఐసీ పథకాలు ఇతర సేవలను విస్తరిస్తారు. అంతేకాకుండా, ఎంఎస్ఎంఈలు ఎన్ఎస్ఐసీ అందించే వివిధ అవకాశాల క్రింద వర్కింగ్ క్యాపిటల్, బల్క్ ప్రొక్యూర్మెంట్ సపోర్ట్ మొదలైన వాటి వివిధ ప్రయోజనాలను పొందుతాయి. ఎన్ఎస్ఐసీ పర్యావరణ వ్యవస్థలో భాగమైన ఎంఎస్ఎంఈలు కూడా సంబంధిత క్లస్టర్లలో వృద్ధి ప్రోగ్రామ్కి లింక్ అవుతాయి ఇప్పటికే ఉన్న వ్యాపార శిక్షణ కంటెంట్, సలహా మద్దతు, టూల్స్ ప్రోగ్రామ్ కింద జ్ఞానానికి ఉచితంగా యాక్సెస్ పొందుతాయి. 2030 నాటికి ఎంఎస్ఎంఈ 2 ట్రిలియన్ డాలర్ల విలువైన ఎగుమతులను సాధించడంలో ఎమ్ఒయు కీలక పాత్ర పోషిస్తుంది. ఈవెంట్ సందర్భంగా, నారాయణ్ రాణే మాట్లాడుతూ, “వాల్మార్ట్ వృద్ధి కార్యక్రమం పెద్ద సంఖ్యలో భారతీయ ఎంఎస్ఎంఈలను విస్తరించడానికి, వాటి ఉత్పత్తిని పెంచడానికి వృద్ధిని అనుభవించడానికి వీలు కల్పించినందుకు నేను సంతోషిస్తున్నాను. ముఖ్యంగా మహమ్మారి ద్వారా ఎంఎస్ఎంఈలకు శిక్షణ సామర్థ్యాన్ని పెంపొందించడంలో వాల్మార్ట్ కీలకపాత్ర పోషిస్తోంది. భారతీయ ఎంఎస్ఎంఈ రంగంలో ప్రస్తుతం 6.3 కోట్ల సంస్థలు ఉన్నాయి. ఇవి 11 కోట్ల మందికి పైగా ఉద్యోగులను కలిగి ఉన్నాయి. దేశంలో పెరుగుతున్న ఎంఎస్ఎంఈ రంగానికి వాల్మార్ట్ నిరంతర మద్దతు కోసం మేము ఎదురుచూస్తున్నాము”అని ఆయన అన్నారు. ఎన్ఎస్ఐసీ చైర్మన్ -కమ్ -మేనేజింగ్ డైరెక్టర్ గౌరంగ్ దీక్షిత్ మాట్లాడుతూ “భారతదేశంలో బలమైన ఎంఎస్ఎంఈ రంగం వృద్ధి, అభివృద్ధికి ఎన్ఎస్ఐసీ కట్టుబడి ఉంది. ఈ ప్రోగ్రామ్లోని ఎంఎస్ఎంఈలు మా పథకాలకు యాక్సెస్ పొందడానికి ఎన్ఎస్ఐసీ కింద ఎంఎస్ఎంఈలకు వృద్ధి అభ్యాస వనరులను అందుబాటులో ఉంచడంలో సహాయపడటానికి వాల్మార్ట్ వృద్ధితో కలిసి పనిచేయడానికి మేము ఎదురుచూస్తున్నాము. ఈ భాగస్వామ్యం ద్వారా, దేశవ్యాప్తంగా ఉన్న ఎంఎస్ఎంఈలు తమ వ్యాపారాలను జాతీయంగా ప్రపంచవ్యాప్తంగా విస్తరించేందుకు అవసరమైన మద్దతును పొందవచ్చు”అని వివరించారు.
ప్రధాన మంత్రి కార్యాలయం
‘భారత్ రత్న’ లత మంగేశ్ కర్ గారి కి మరియు ప్రధాన మంత్రి నరేంద్రమోదీ గారి కి మధ్య ఒక ప్రత్యేకమైనటువంటి బంధం ఉండింది
లత మంగేశ్ కర్ గారి కి మరియు ప్రధాన మంత్రి నరేంద్ర మోదీ గారి కి మధ్య ఉండినటువంటి ఒక ప్రత్యేకమైన బంధాన్ని గురించి వివరిస్తున్న ఒక రచన ను ప్రధాన మంత్రి వెబ్ సైట్ narendramodi.in లో వెల్లడించడమైంది.
ప్రధాన మంత్రి కార్యాలయం ఒక ట్వీట్ లో -
యువజన వ్యవహారాలు, క్రీడల మంత్రిత్వ శాఖ
ఫిట్ ఇండియా ఉద్యమం రెండవ వార్షికోత్సవం సందర్భంగా 2021 ఆగస్టు 29 న ఫిట్ ఇండియా మొబైల్ అప్లికేషన్ను ప్రారంభించనున్న క్రీడా మంత్రి శ్రీ అనురాగ్ సింగ్ ఠాకూర్
ముఖ్యాంశాలు:ఢిల్లీలోని దిగ్గజ మేజర్ ధ్యాన్ చంద్ నేషనల్ స్టేడియంలో ప్రారంభోత్సవం జరుగుతుంది.వర్చువల్ విధానంలో కార్యక్రమంలో పాల్గొననున్న భారత హాకీ జట్టు కెప్టెన్ మన్ ప్రీత్ సింగ్, రెజ్లర్ సంగ్రామ్ సింగ్.'ఆజాది కా అమృత్ మహోత్సవ్' వేడుకలో భాగంగా ఫిట్ ఇండియా ఫ్రీడమ్ రన్ 2.0 నిర్వహిస్తున్న ఫిట్ ఇండియా ఉద్యమం
ఫిట్ ఇండియా ఉద్యమం రెండవ వార్షికోత్సవం మరియు ఆజాది కా అమృత్ మహోత్సవ్లో భాగంగా29 ఆగస్టు 2021 న యువజన వ్యవహారాలు క్రీడల శాఖల మంత్రి శ్రీ అనురాగ్ సింగ్ ఠాకూర్ ఫిట్ ఇండియా మొబైల్ అప్లికేషన్ను ప్రారంభించనున్నారు. ఈ ఆవిష్కరణ ఢిల్లీలోని ప్రముఖ మేజర్లో జరుగుతుంది. యువజన వ్యవహారాలు మరియు క్రీడల శాఖ సహాయ మంత్రి,శ్రీ నిసిత్ ప్రామాణిక్ కూడా కార్యక్రమంలోపాల్గొంటారు.
వర్చువల్ విధానంలో భారత హాకీ జట్టు కెప్టెన్ మన్ ప్రీత్ సింగ్, రెజ్లర్ సంగ్రామ్ సింగ్, అయాజ్ మెమన్, పాఠశాల విద్యార్థి కెప్టెన్ అనీ దివ్య, ఒక గృహిణి కార్యక్రమంలో పాల్గొని ప్రారంభించిన తర్వాత ఫిట్ ఇండియా యాప్ను ఏవిధంగా ఉపయోగించాలన్న అంశాన్ని ప్రదర్శిస్తారు.
ఫిట్ ఇండియా యాప్ ఆండ్రాయిడ్ మరియు ఐఓఎస్ ప్లాట్ఫామ్లలో అందుబాటులో ఉంటుంది. ప్రాథమిక స్మార్ట్ఫోన్లలో కూడా పనిచేసేలా ఈ యాప్ ను ను అభివృద్ధి చేశారు.
ప్రారంభ వేడుకను ఫిట్ ఇండియా ఫేస్బుక్ పేజీలో లైవ్లో చూడవచ్చు. ఆగస్టు 29 నుంచి గూగుల్ ప్లే స్టోర్ లేదా ఆపిల్ యాప్ స్టోర్ ద్వారా యాప్ను ఉచితంగా డౌన్లోడ్ చేసుకోవచ్చు.
ఫిట్ ఇండియా కార్యక్రమాన్ని 29 ఆగస్టు 2019 న ప్రధాన మంత్రి శ్రీ నరేంద్ర మోదీ ప్రారంభించారు. భారతదేశాన్ని శారీరకంగా, ఆరోగ్య పరంగా దృఢంగా తీర్చిదిద్దాలన్న లక్ష్యంతో కార్యక్రమం ప్రారంభం అయ్యింది. గత రెండు సంవత్సరాలుగా ఫిట్ ఇండియా అనేక కార్యక్రమాలను నిర్వహించింది. ఫిట్ ఇండియా స్కూల్ వీక్, ఫిట్ ఇండియా ఫ్రీడమ్ రన్, ఫిట్ ఇండియా సైక్లోథాన్ లాంటి కార్యక్రమాల్లో అనేక లక్షల మంది ప్రజలు పాల్గొన్నారు.
'ఆజాది కా అమృత్ మహోత్సవ్' ఉత్సవాల్లో భాగంగా ఫిట్ ఇండియా ఫ్రీడమ్ రన్ 2.0 ని ఫిట్ ఇండియా నిర్వహిస్తోంది. దేశానికి స్వాతంత్య్రం సిద్దించి 75 సంవత్సరాల పూర్తవుతున్న సందర్భంగా కేంద్ర ప్రభుత్వం'ఆజాది కా అమృత్ మహోత్సవ్' కార్యక్రమాన్ని నిర్వహిస్తున్నది.
సాంస్కృతిక మంత్రిత్వ శాఖ
2022 గణతంత్ర దినోత్సవం వేడుకల కోసం రాజ్పథ్లో కళా కుంభ్' ప్రత్యేక కార్యక్రమంగా కింద రూపొందించిన అతిపెద్ద, అద్భుత కళాఖండాల ప్రదర్శన
'కళా కుంభ్' కార్యక్రమం లో ప్రదర్శనకోసం రూపొందించిన భారీ , అద్భుతమైన స్క్రోల్లు/ కళాఖండాలు ఇప్పుడు 2022 రిపబ్లిక్ డే వేడుకల కోసం రాజ్పథ్లో నెలకొల్పారు. ఈ కళాఖండాలు రాజ్పథ్కు ఇరువైపులా అలంకరించబడి, విస్మయంగా కనువిందు చేస్తాయి. సాంస్కృతిక శాఖ కార్యదర్శి శ్రీ గోవింద్ మోహన్ ఈరోజు రాజ్పథ్ని సందర్శించి ఈ ప్రదర్శనను పరిశీలించారు.
ఈ దృశ్య మాలిక దేశంలోని విభిన్న భౌగోళిక స్థానాల నుంచి వివిధ రకాల కళలతో జాతీయాభిమానాన్ని , శ్రేష్ఠతను వ్యక్తీకరించే సాధనంగా కళల సామర్థ్యాన్ని విశ్లేషిస్తాయి. ఒడిశా , చండీగఢ్లలో ఈ సందర్భాన్ని ఉద్దేశించి ఏర్పాటుచేసిన ప్రత్యేక వర్క్ షాప్లలో 'కళా కుంభ్'లో పాల్గొన్న ఐదు వందల మందికి పైగా కళాకారులు వీటిని శ్రద్ధగా ఉత్సాహంగా చిత్రించారు.
మీడియా ప్రతినిధులతో శ్రీ గోవింద్ మోహన్ మాట్లాడుతూ ఆజాదీ కా అమృత్ మహోత్సవ్ను జరుపుకుంటున్న ఈ సందర్భంలో, 750 మీటర్ల పొడవు గల స్క్రోల్స్ ను సాంస్కృతిక మంత్రిత్వ శాఖ , రక్షణ మంత్రిత్వ శాఖ ప్రత్యేక శ్రద్దగా అభివర్ణించారు. వివిధ ప్రాంతాల నుంచి వచ్చిన స్థానిక కళాకారులు ఈ అద్భుత స్క్రోల్స్ చిత్రించారు , ఎక్కువగా స్వాతంత్ర్య పోరాటంలో వెలుగుచూడని వీరుల పరాక్రమ కథలను ఇవి చిత్రీకరిస్తున్నాయని ఆయన తెలిపారు. ఈ కళాకారుల వైవిధ్యమైన కళారూపాలు “ఏక్ భారత్- శ్రేష్ఠ భారత్” నిజమైన స్ఫూర్తితో ఒకే వేదికపై ఉన్న స్క్రోల్స్లోనూ ప్రతిబింబిస్తున్నాయని కార్యదర్శి శ్రీ గోవింద్ మోహన్ వివరించారు. గణతంత్ర దినోత్సవం తర్వాత ఆజాదీ కా అమృత్ మహోత్సవ్లో భాగంగా దేశంలోని వివిధ ప్రాంతాలకు ఈ కళాఖండాలను తీసుకెళ్లి ప్రదర్శనకు ఉంచుతామని గోవింద్ మోహన్ తెలిపారు.
సాంస్కృతిక మంత్రిత్వ శాఖ ప్రతిష్టాత్మక కార్యక్రమానికి అనుగుణంగా, ఈ వర్క్ షాప్లలో సహకార సమిష్టి పని ఫలితం సాకారమైంది. డిసెంబర్ 11 నుంచి 17 వరకు ఒడిశాలో, న్యూఢిల్లీ కి చెందిన నేషనల్ గ్యాలరీ ఆఫ్ మోడరన్ ఆర్ట్ భువనేశ్వర్లోని కళింగ ఇన్స్టిట్యూట్ ఆఫ్ టెక్నాలజీ , సిలికాన్ ఇన్స్టిట్యూట్ ఆఫ్ టెక్నాలజీలతో కలిసి పని చేసింది. 25 డిసెంబర్ 2021 నుంచి 2 జనవరి 2022 వరకు చండీగఢ్లో చిత్కారా విశ్వవిద్యాలయంతో కలిసి సహకారం అందించడం వల్ల ఈ కళాఖండాలు తయారయ్యాయి.
కళా కుంభ్- ఆజాదీ కా అమృత్ మహోత్సవ్ భిన్నత్వంలో ఏకత్వం సారాంశాన్ని ప్రతిబింబిస్తుంది, అలాగే 75 సంవత్సరాల ప్రగతిశీల భారతదేశం, ప్రజలు, సంస్కృతి , మన విజయాల అద్భుతమైన చరిత్రను స్మరించుకోవడానికి భారత ప్రభుత్వం ఈ కార్యక్రమాన్ని నిర్వహిస్తుంది.
భారతదేశంలోని దేశీయ కళల నుంచి పొందిన సహకారంతో పాటు భారత రాజ్యాంగంలోని సృజనాత్మక సందర్భాల నుంచి కూడా ప్రేరణ పొంది నందలాల్ బోస్, అతని బృందం ఈ కళాత్మక అంశాలను చిత్రించింది.
ఏక్ భారత్ శ్రేష్ఠ్ భారత్ నిజమైన అర్థం ఈకార్యక్రమంలో కనిపించింది, ఇక్కడ మన దేశ సాంస్కృతిక వైవిధ్యం ప్రస్ఫుటమైంది, భారత స్వాతంత్ర్య ఉద్యమంలో వెలుగులోకి రాని వీరుల వీరోచిత జీవితాలను , పోరాటాలను ఈ కళాఖండాలు కళ్ళకు కట్టాయి.
రైల్వే మంత్రిత్వ శాఖ
రైల్వే సంస్థలలో శిక్షణ పొందిన అప్రెంటీస్లకు కనీస అర్హత మార్కులు, వైద్య ప్రమాణాలు ఉంటే ఇతరుల కంటే నియామకంలో ప్రాధాన్యత ఇవ్వబడుతుంది.
సరైన రిక్రూట్మెంట్ ప్రక్రియ లేకుండానే రైల్వేలో అప్రెంటీస్ల నియామకం కోరడం ఆమోదయోగ్యం కాదని రైల్వే పేర్కొంది.
ఇటువంటి డిమాండ్ రాజ్యాంగ నిబంధనలను మరియు ప్రభుత్వ ఉద్యోగ విషయాలలో అపెక్స్ కోర్టు తీర్పు ఉల్లంఘన కిందకు వస్తుంది
భారతీయ రైల్వేలు ఆగస్టు 1963 నుండి అప్రెంటీస్ చట్టం నిబంధనల ప్రకారం నియమిత ట్రేడ్లలో దరఖాస్తుదారులకు శిక్షణను అందిస్తోంది. ఈ దరఖాస్తుదారులు ఎటువంటి పోటీ లేదా ఎంపిక లేకుండా వారి విద్యా అర్హత ఆధారంగా అప్రెంటిస్లుగా తీసుకుంటారు. రైల్వేలు అటువంటి అభ్యర్థులకు శిక్షణ మాత్రమే అందించాల్సిన బాధ్యత ఉన్నప్పటికీ, శిక్షణ పూర్తి చేసిన వారు 2004 నుండి లెవల్ 1 పోస్టులకు ప్రత్యామ్నాయంగా ఉన్నారు.
- సబ్స్టిట్యూట్లువి తాత్కాలిక నియామకాలు. వారు ఏవైనా అవసరాలు మరియు కార్యాచరణ అవసరాల కోసం తీసుకోవడం జరుగుతుంది. తాత్కాలిక రైల్వే సేవకుల కారణంగా, అటువంటి నియమితులకు ప్రయోజనాలు ఇస్తున్నప్పటికీ, వారు తగిన నియామక ప్రక్రియ ద్వారా వెళ్లకుండా శాశ్వత ఉపాధిలో చేరడానికి అర్హులు కాదు.
- భారతీయ రైల్వేలు జరుగుతున్న పరివర్తన దృష్ట్యా, అన్ని రైల్వే రిక్రూట్మెంట్లలో న్యాయమైన, పారదర్శకత మరియు నిష్పాక్షికతను తీసుకురావాలనే ఉద్దేశ్యంతో, రైల్వేలు అన్ని నియామకాల ప్రక్రియను 2017లో స్థాయి 1కి కేంద్రీకరించాయి, ఇది ఇకపై దేశవ్యాప్తంగా సాధారణ కంప్యూటర్ ఆధారిత పరీక్ష  నిర్వహిస్తారు
- అప్రెంటీస్ చట్టం 2014లో సవరించబడింది, దీని ద్వారా చట్టంలోని సెక్షన్ 22 దాని స్థాపనలో శిక్షణ పొందిన అప్రెంటీస్లను నియమించుకోవడానికి యజమాని ఒక విధానాన్ని రూపొందించాలి. అటువంటి సవరణకు అనుగుణంగా, భారతీయ రైల్వేలు బహిరంగ మార్కెట్ రిక్రూట్మెంట్లో రైల్వే సంస్థలలో శిక్షణ పొందిన అప్రెంటీస్లకు లెవల్ 1 పోస్టులకు ప్రాధాన్యత ఇవ్వడానికి ఒక నిబంధనను రూపొందించారు.
- ఈ అప్రెంటీస్లు ఇతర అభ్యర్థులతో పాటు వ్రాత పరీక్షకు హాజరవుతున్నప్పుడు, కనీస అర్హత మార్కులు మరియు సమావేశాలు మరియు వైద్య ప్రమాణాలను పొందడం ద్వారా వారికి ఇతరుల కంటే ఉద్యోగ నియామకంలో ప్రాధాన్యత ఉంటుంది.
- దీని ప్రకారం, 2018లో జరిగిన మొదటి ఉమ్మడి రిక్రూట్మెంట్లో లు, 103769 పోస్టుల ప్రకటన చేయడం జరిగింది. ఈ అప్రెంటిస్ల కోసం కేటాయించబడింది. ఈ నోటిఫికేషన్ కోసం రిక్రూట్మెంట్ జరగాల్సి ఉంది.
ప్రధాన మంత్రి కార్యాలయం
జ్యేష్ఠ అష్టమి నాడు అందరికీ, ప్రత్యేకించి కశ్మీరీ పండిత సోదరీమణుల కు మరియు సోదరుల కు శుభాకాంక్షలుతెలిపిన ప్రధాన మంత్రి
మంగళ ప్రదమైనటువంటి జ్యేష్ఠ అష్టమి తాలూకు సందర్భం లో అందరికీ, ప్రత్యేకించి కశ్మీరీ పండిత కుటుంబాల కు చెందిన సోదరీమణులు మరియు సోదరుల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలియ జేశారు.
ప్రధాన మంత్రి ఒక ట్వీట్ లో -
‘‘జ్యేష్ఠ అష్టమి నాడు ప్రతి ఒక్కరి కి, ప్రత్యేకించి కశ్మీరీ పండిత కుటుంబాల లోని నా సోదరీమణుల కు మరియు సోదరుల కు ఇవే శుభాకాంక్షలు. అందరి శ్రేయస్సు కోసం మరియు అందరి సమృద్ధి కోసం మనం మాత ఖీర్ భవానీ ని ప్రార్థించుదాం.’’ అని పేర్కొన్నారు.
నౌకారవాణా మంత్రిత్వ శాఖ
ఆక్సిజన్, ఆక్సిజన్ సంబంధిత పరికరాలను తీసుకొచ్చే ఓడలపై రుసుములన్నీ రద్దు చేసిన పెద్ద పోర్టులు ఆక్సిజన్ సంబంధిత రవాణా ఓడలకు బెర్తుల కేటాయింపులో అత్యధిక ప్రాధాన్యం
దేశంలో ఆక్సిజన్, ఆక్సిజన్ సంబంధిత పరికరాలకు ఉన్న అధిక డిమాండ్ దృష్ట్యా; ఆక్సిజన్, ఆక్సిజన్ సంబంధిత సామగ్రిని తీసుకొచ్చే ఓడలపై రుసుములన్నీ  రద్దు చేయాలని కామరాజర్ పోర్టు సహా అన్ని ప్రధాన పోర్టు ట్రస్టులను కేంద్ర ప్రభుత్వం ఆదేశించింది. ఈ క్రింది వాటిని తీసుకొచ్చే ఓడలకు అత్యధిక ప్రాధాన్యతనిచ్చి బెర్తులు కేటాయించాలని కూడా ఆదేశించింది:వైద్య ఆక్సిజన్ఆక్సిజన్ ట్యాంకులుఆక్సిజన్ బాటిళ్లుపోర్టబుల్ ఆక్సిజన్ జనరేటర్లుఆక్సిజన్ కాన్సంట్రేటర్లుఆక్సిజన్ సిలిండర్ల తయారీకి ఉపయోగించే ఉక్కు పైపులు, సంబంధిత సామగ్రి
వచ్చే మూడు నెలలు లేదా మళ్లీ కొత్త ఆదేశాలు వచ్చేవరకు ప్రస్తుత ఆదేశాలు అమల్లో ఉంటాయి.
ఎలాంటి అడ్డంకులు లేకుండా ఆయా ఓడలకు అధిక ప్రాధాన్యతతో బెర్తులు కేటాయింపు, ఆక్సిజన్ సంబంధిత సామగ్రిని ఓడల నుంచి దింపడం, సరకు సంబంధిత పత్రాలను వేగంగా పరిష్కరించేందుకు కస్టమ్స్ సహా ఇతర అధికార యంత్రాంగంతో సమన్వయం, ఓడ రేవు నుండి ఆక్సిజన్ సంబంధిత సరుకును వేగంగా తరలించడం వంటి పనులను వ్యక్తిగతంగా పర్యవేక్షించాలని పోర్టు ట్రస్టు ఛైర్పర్సన్లకు కేంద్ర ప్రభుత్వం సూచించింది.
ఒకవేళ ఆక్సిజన్ సంబంధిత సామగ్రితోపాటు ఇతర సరుకులు లేదా కంటైనర్లతో ఓడలు వస్తే, మొత్తం సరకును పరిగణనలోకి తీసుకుని, ప్రో-రేటా ప్రాతిపదికన ఆక్సిజన్ సంబంధిత సరుకుపై రుసుములు రద్దు చేయాలి.
ఆయా ఓడలు, సరకు, ఓడలు నౌకాశ్రయ పరిధిలోకి ప్రవేశించిన సమయం నుంచి ఆ సరకును పోర్టులో దింపడానికి పట్టిన సమయాన్ని కేంద్ర నౌకాశ్రయాలు, షిప్పింగ్, జలమార్గాల మంత్రిత్వ శాఖ పర్యవేక్షిస్తుంది.
కరోనా రెండో దశ కారణంగా తలెత్తిన సంక్షోభాన్ని ఎదుర్కోవడానికి కేంద్ర ప్రభుత్వం తీవ్రంగా కృషి చేస్తోంది. సరైన, కొత్త పద్ధతుల ద్వారా పరిస్థితిని చక్కదిద్దడానికి అన్ని చర్యలు తీసుకుంటోంది.
|
ఆరోగ్య, కుటుంబ సంక్షేమ మంత్రిత్వ శాఖ
|
192.82 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.33 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 15,414
గత 24 గంటల్లో నమోదయిన కొత్త కేసులు 2,628
ప్రస్తుత రికవరీ రేటు 98.75%
వారపు పాజిటివిటీ రేటు 0.51%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 192.82 కోట్ల  డోసులను టీకా కార్యక్రమం అధిగమించింది. 2,43,56,591 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.33 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,06,720
|
|
రెండో డోసు
|
|
1,00,36,970
|
|
ముందు జాగ్రత్త డోసు
|
|
51,64,395
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,18,613
|
|
రెండో డోసు
|
|
1,75,78,684
|
|
ముందు జాగ్రత్త డోసు
|
|
85,35,082
|
|
12-14 ఏళ్ల వారు
|
|
మొదటి డోసు
|
|
3,33,02,653
|
|
రెండో డోసు
|
|
1,51,26,171
|
|
15-18 ఏళ్ల వారు
|
|
మొదటి డోసు
|
|
5,93,02,696
|
|
రెండో డోసు
|
|
4,52,06,782
|
|
18-44 ఏళ్ల వారు
|
|
మొదటి డోసు
|
|
55,69,84,375
|
|
రెండో డోసు
|
|
48,85,12,628
|
|
ముందు జాగ్రత్త డోసు
|
|
6,88,611
|
|
45-59 ఏళ్ల వారు
|
|
మొదటి డోసు
|
|
20,32,19,615
|
|
రెండో డోసు
|
|
19,05,07,691
|
|
ముందు జాగ్రత్త డోసు
|
|
12,68,958
|
|
60 ఏళ్లు పైబడినవారు
|
|
మొదటి డోసు
|
|
12,70,69,599
|
|
రెండో డోసు
|
|
11,88,01,774
|
|
ముందు జాగ్రత్త డోసు
|
|
1,80,71,538
|
|
ముందు జాగ్రత్త డోసులు
|
|
3,37,28,584
|
|
మొత్తం డోసులు
|
|
1,92,82,03,555
దేశవ్యాప్త క్రియాశీల కేసుల సంఖ్య 15,414. మొత్తం పాజిటివ్ కేసుల్లో ఇది 0.04 శాతం.
భారతదేశ రికవరీ రేటు 98.75 శాతంగా ఉంది. గత 24 గంటల్లో 2,167 మంది రోగులు కోలుకున్నారు. దీంతో, కోలుకున్న రోగుల సంఖ్య  4,26,04,881 కి పెరిగింది.
గత 24 గంటల్లో 2,628 కొత్త కేసులు నమోదయ్యాయి.
గత 24 గంటల్లో మొత్తం 4,52,580 పరీక్షలు చేశారు. దేశవ్యాప్తంగా ఇప్పటివరకు 84.84 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.51 శాతంగా, రోజువారీ పాజిటివిటీ రేటు 0.58 శాతంగా నమోదయ్యాయి.
సమాచార, ప్రసార మంత్రిత్వ శాఖ
డిజిటల్ మీడియా లో భాగస్వామ్యాన్ని నెలకొల్పేందుకు ఆసక్తి వ్యక్తం చేసే పత్రంపై సంతకాలు చేసిన ఇండియా వియత్నాం.
ఇరు పక్షాలు కలసి పనిచేయడానికి , భాగం పంచుకోవడానికి ఎంతో ఉంది అన్న అనురాగ్ ఠాకూర్
కేంద్ర సమాచార ప్రసార శాఖ మంత్రి శ్రీ అనురాగ్ ఠాకూర్ ఈరోజు వియత్నాం ప్రభుత్వ సమాచార ప్రసార శౄఖ మంత్రి తో కలిసి , డిజిటల్ మీడియా రంగంలో కొలాబరేషన్కు ఒక ఆసక్తి వ్యక్తీకరణ పత్రంపై సంతకాలు చేశారు. దీనితో ఇండియా, వియత్నాంల మధ్య భాగస్వామ్యాన్ని బలోపేతం చేసేందుకు ఇది ఉపకరిస్తుంది.
ఈ ఆసక్తి వ్యక్తీకరణ ఒప్పందం ద్వారా సమాచార మార్పిడి, ఇరుదేశాల అనుభవాలను పరస్పరం పంచచుకోవడం విధానాల రూపకల్పన, డిజిటల్ మీడియా, సోషల్ నెట్ వర్క్పై రెగ్యులేటరీ ఫ్రేమ్ వర్క్
ఈ ఆసక్తి వ్యక్తీకరణ ఒప్పందం ద్వారా సమాచార మార్పిడి, ఇరుదేశాల అనుభవాలను పరస్పరం పంచుకోవడం విధానాల రూపకల్పన, డిజిటల్ మీడియా, సోషల్ నెట్ వర్క్పై రెగ్యులేటరీ ఫ్రేమ్ వర్క్, సామర్థ్యాల నిర్మాణం , ఇరుదేశాల మీడియా, అధికారుల కోసం శిక్షణ కార్యక్రమాల నిర్వహణ వంటి వి ఉన్నాయి.
ఇరుదేశాల మంత్రులు శ్రీ ఠాకూర్ నివాసంలో సమావేశమై సుహృద్భావ పూరిత చర్చలు నిర్వహించడం ఇరుదేశాల మధ్యగల సౌహార్ద్ర సంబంధాలకు అద్దం పడుతోంది. ఇటీవల రాష్ట్రపతి శ్రీ రామ్నాథ్ కోవింద్, ప్రధానమంత్రి శ్రీ నరేంద్ర మోదీ వియత్నాంలో పర్యటనతో ఇరుదేశాల మధ్య సంబంధాలు మరింతగా బలపడినట్టు కేంద్ర సమాచార ప్రసార శాఖ మంత్రి స్పష్టం చేశారు. ఈరోజు జరిగిన సమావేశం ఇరు దేశాల మధ్య నూతన సాంకేతికత, సవాళ్లు, కోవిడ్ 19 సమయంలో అన్ని దేశాలు ఎదుర్కొంటున్న సమస్య అయిన ఇన్ఫోడెమిక్ విషయంలో ద్వైపాక్షిక సహకారానికి ఇది వీలు కల్పిస్తుంది. డిజిటల్ మీడియా ఎథిక్స్ కోడ్ను 2021 ఫిబ్రవరి నుంచి భారత ప్రభుత్వం అమలు చేస్తున్న విషయాన్ని కూడా వియత్నాం మంత్రిదృష్టికి తీసుకురావడం జరిగింది.
శ్రీ ఠాకూర్ ను వియత్నాం సందర్శించాల్సిందిగా హుంగ్ కోరారు..భారత -వియత్నాం దేశాల ప్రజలకు ప్రజలకు ప్రజలకు మధ్య మరింత బలమైన బంధం ఏర్పడేందుకు ఇరు దేశాలలోని విజయగాధలపై విస్తృత ప్రచారం కల్పించేందుకు , ఇరుదేశాల సామాజిక ఆర్థిక అభివృద్ధిపై సమాచారాన్ని జర్నలిస్టులకుఅందుబాటులో ఉంచే అంశంపై కూడా వారు చర్చించారు.
ఈ సమావేశానికి ప్రసారభారతి సి.ఇ.ఒ శ్రీ శశిశేఖర్ వెంపటి, పిఐబి ప్రిన్సిపల్ డిజి శ్రీ జైదీప్ భట్నగర్, సమాచార ప్రసార మంత్రిత్వశాఖ సంయుక్త కార్యదర్శి విక్రమం సహాయ్ తోపాటు ఇండియా , వియత్నాంలకు చెందిన పలువురు అధికారులు హాజరయ్యారు.
ఇండియా , వియత్నాంల మధ్య సమగ్ర వ్యూహాత్మక భాగస్వామ్యం ఐదు సంవత్సరాలు పూర్తి చేసుకుంటున్నది. 2022 సంవత్సరం ఇరు దేశాల మధ్య దౌత్య సంబంధాలు 50 వసంతాలు పూర్తి చేసుకుంటాయి.
మంత్రిమండలి
డబ్ల్యుటిఒలో భారతదేశం శాశ్వత మిశన్, సెంటర్ ఫార్ ట్రేడ్ అండ్ ఇన్వెస్ట్మెంట్ లా  మరియు సెంటర్ ఫార్ ట్రేడ్ఎండ్ ఇకోనామిక్ ఇంటిగ్రేశన్ ల మధ్య అవగాహన పూర్వక ఒప్పంద ప్రతాని కి ఆమోదం తెలిపిన మంత్రిమండలి
ప్రపంచ వ్యాపార సంస్థ  లో భారతదేశం శాశ్వత మిశన్, ఇండియన్ ఇన్స్ టిట్యూట్ ఆఫ్ ఫారిన్ ట్రేడ్ కు చెందిన సెంటర్ ఫార్ ట్రేడ్ అండ్ ఇన్వెస్ట్ మెంట్ లా  మరియు ది గ్రాడ్యుయేట్ ఇన్స్ టిట్యూట్, జెనీవా కు చెందిన సెంటర్ ఫార్ ట్రేడ్ ఎండ్ ఇకోనామిక్ ఇంటిగ్రేశన్ ల మధ్య ఒక అవగాహన పూర్వక ఒప్పంద పత్రం పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రిమండలి ఆమోదాన్ని తెలిపింది.
ప్రయోజనాలు:
అంతర్జాతీయ వ్యాపారం మరియు పెట్టుబడి చట్టం తాలూకు రంగంలో సిటిఐఎల్, వాణిజ్య విభాగం ఉద్యోగులకు విలువైన విద్య, పరిశోధన సంబంధ అవకాశాల ను ఈ ఎమ్ఒయు కల్పించనుంది. దీనికి తోడు అంతర్జాతీయ వ్యాపారం తాలూకు సమకాలీన అంశాల లో డిఒసి అధికారుల కు, సిటిఐఎల్ పరిశోధకులకు అవగాహన ను పెంపొందించడం కోసం, అంతర్జాతీయ వ్యాపారం- పెట్టుబడి చట్టం లో భారతదేశం స్థితి కి అండగా నిలబడటం కోసం సామర్థ్యం పెంపుదల సంబంధిత కార్యక్రమాలను ఈ ఎమ్ఒయు లో భాగం గా చేపట్టడం జరుగుతుంది.
సిటిఇఐ తో ఎమ్ఒయు వల్ల కుదుర్చుకొనే ప్రతిపాదిత సమన్వయాలు విద్యా సంబంధమైనవి గా ఉంటాయి. వీటిలో భాగంగా భారతదేశ విద్యావేత్తలు, పరిశోధకులు సిటిఐఎల్ ఉద్యోగులు, వాణిజ్య విభాగం సిబ్బంది, ఇతర ప్రభుత్వ ఏజెన్సీ ల సిబ్బంది పరిశోధన ప్రధానమైనటువంటి కార్యకలాపాల ద్వారానూ లాభపడుతారు. ఇది అంతర్జాతీయ వ్యాపార సంప్రదింపులకు, వివాదాల పరిష్కారానికి సంబంధించిన వేరు వేరు అంశాల లో భారతదేశం అనుసరించవలసిన వైఖరి ని ఖరారు చేయడం లో తోడ్పడనుంది.
వివరాలు:
భారతదేశం, స్విట్జర్లాండ్, ఇంకా ఇతర దేశాల కు చెందిన విద్యావేత్తలు, అభ్యాసకులు, న్యాయ నిపుణులు, విధాన రూపకర్త లు మరియు విద్యార్థుల మధ్య సహకారం వల్ల అంతర్జాతీయ వ్యాపారం-పెట్టుబడి చట్టం సంబంధిత విభాగాల లో కొత్త గా చోటు చేసుకొనే రంగాల ను సాంకేతికంగా, సూక్ష్మంగా ఆకళింపు చేసుకోవడం లో తోడ్పాటు లభించనుంది. ఈ ఎమ్ఒయు 3 సంవత్సరాల పాటు అమలు లో ఉంటుంది.
ఆయుష్
కోవిడ్-19కి ఆయుర్వేద ఔషధాలు, నియమావళి
సార్స్ కోవ్-2గా వ్యవహరిస్తున్న ఇన్ఫెక్షన్లు, కోవిడ్-19 వ్యాధి నివారణకు సవరించిన ఎక్ర్టా మూరల్ రీసెర్చ్  పథకం కింద 247 ఆయుర్వేద ఔషధాలకు సంబంధించిన ప్రతిపాదనలు ఆయుష్ మంత్రిత్వ శాఖకు చేరాయి. సార్స్ / కోవిడ్ కేసుల చికిత్స కోసం వాటిలో 21 పరిశోధన ప్రతిపాదనలకు నిధులు అందించేందుకు సంబంధిత ఆయుర్వేద యంత్రాంగం సిఫారసు చేసింది.
ఆయుష్ మంత్రిత్వ శాఖ వివిధ విభాగాల భాగస్వామ్యంతో ఆయుష్ ఆర్ అండ్ డి టాస్క్ ఫోర్స్ ను ఏర్పాటు చేసింది. ఈ టాస్క్ ఫోర్స్ దేశంలో ప్రతిష్ఠాత్మకమైన సంస్థల నిపుణులను సంప్రదించి, సమగ్రంగా సమీక్షించి రోగనిరోధక అధ్యయనాల కోసం ఇతర ఔషధాలతో పాటుగా కోవిడ్-19 పాజిటివ్ రోగులకు ఇచ్చి క్లినికల్ పరిశోధనలు నిర్వహించేందుకు నిబంధనావళిని రూపొందించింది. వాటిలో అశ్వగంథ, యష్టిమధు, గుడుచి, పిప్పలి అనే నాలుగు ఆయుర్వేద ఔషధాలతో పాటుగా వాటి మిశ్రమంతో రూపొందించిన పాలీ హెర్బల్ ఫార్ములేషన్  ఉంది. 5 లక్షల మంది జనాభాపై ప్రయోగించేందుకు అనుమతించిన ఆయుష్ ఔషధాల వినియోగం, వాటి ప్రభావంపై గణాంకాలు రూపొందించేందుకు ఆయుష్ మంత్రిత్వ శాఖ ఆయుష్ సంజీవని యాప్ ను కూడా అభివృద్ధి చేసింది. ఈ అధ్యయనాలన్నీ వివిధ దశల్లో ఉన్నాయి.
లోక్ సభకు సమర్పించిన లిఖితపూర్వక సమాధానంలో ఆరోగ్యం, కుటుంబ సంక్షేమ శాఖ మంత్రి డాక్టర్ హర్ష వర్ధన్ ఈ సమాచారం అందించారు.